Cincinnati Open 2023

Cincinnati Open 2023 var en tennisturnering, der blev spillet udendørs på hardcourtbaner i Lindler Family Tennis Center i Mason, Ohio, USA i perioden 13. - 20. august 2023. Det var den 122. udgave af Cincinnati Open siden den første turnering i 1899, og turneringen blev afviklet under navnet Western & Southern Open som følge af et sponsorat fra Western & Southern Financial Group. Turneringen var en del af ATP Tour 2023 i kategorien ATP Masters 1000, og den indgik i WTA Tour 2023 i kategorien WTA 1000.

Herresingletitlen blev vundet af Novak Djokovic, der vandt Cincinnati Open for tredje gang med en finalesejr på 5-7, 7-6(7), 7-6(4) over Carlos Alcaraz i en kamp, hvor Djokovic undervejs afværgede en matchbold ved stillingen 5-6 i andet sæts tiebreak. Finalen varede 3 timer og 49 minutter og satte dermed rekord som den længste finale, der blev spillet bedst af tre sæt, i ATP Tours historie. Serberen vandt den 39. ATP Masters 1000-singletitel i sin karriere, hvilket var en forbedring af hans egen rekord for flest ATP Masters 1000-titler i herresingle, og den 95. ATP-titel i alt i single. 36-årige Djokovic blev samtidig den ældste herresinglemester i turneringens historie, idet han overgik 35-årige Ken Rosewall, der vandt titlen i 1970, mens 20-årige Alcaraz var den yngste finalist i Cincinnati Open siden Pete Sampras i 1991. På trods af finalenederlaget bevarede Carlos Alcaraz førstepladsen på ATP's verdensrangliste foran netop Novak Djokovic.

I damesingleturneringen sejrede Coco Gauff, som i finalen besejrede Karolína Muchová med 6-3, 6-4, og som dermed vandt sin første WTA 1000-titel i single. Gauff vandt dermed sin tre WTA-singletitel i 2023 og sin femte WTA Tour i single. 19-årige Gauff blev den yngste damesinglemester ved Cincinnati Open, og hun blev den første teenager med fem WTA-titler siden Caroline Wozniacki opnåede dette i 2009. Karolína Muchová var i sin første WTA 1000-finale, og resultaterne medførte at hun avancerede til 10.-pladsen på WTA's verdensrangliste, hvilket var hendes første optræden i top 10.

Sejren i herredoublerækken gik til Máximo González og Andrés Molteni, der blev det første rent argentinske vinderpar i Cincinnati Open. I finalen vandt argentinerne med 3-6, 6-1, [11-9] over Jamie Murray og Michael Venus, som dermed tabte i Cincinnati Open-finalen for andet år i træk. González og Molteni blev det første par, der vandt fem ATP-titler i 2023, og turneringssejren var deres første på Masters 1000-niveau. I finalen afværgede det argentiske par en matchbold, og i semifinalen havde parret afværget to matchbolde mod Ivan Dodig og Austin Krajicek. Máximo González vandt sin 17. ATP-titel i double i karrieren, mens sejren var Andrés Moltenis 16. doubletitel på ATP Tour, og det var parrets sjette turneringssejr som makkere.

Damesingletitlen blev vundet af Alycia Parks og Taylor Townsend, der begge vandt den første WTA 1000-titel i deres respektive karrierer. Det useedede amerikanske par spillede deres første turnering som makkere og besejrede undervejs fire af de fem højst seede par i turneringen: femteseedede Ljudmyla Kitjenok og Jeļena Ostapenko i anden runde, fjerdeseedede Desirae Krawczyk og Demi Schuurs i kvartfinalen, andenseedede Storm Hunter og Elise Mertens i semifinalen, efterfulgt af finalesejren på 6-7(1), 6-4, [10-6] over tredjeseedede Nicole Melichar-Martinez og Ellen Perez, der lige som Murray og Venus tabte i Cincinnati Open-finalen for andet år i træk. Parks vandt sin anden WTA-titel i double, mens sejren var Townsends fjerde doubletitel på WTA Tour.

Præmier 

Den samlede præmiesum for Cincinnati Open 2023 androg $ 9.388.468, der fordelte sig med $ 6.600.000 til mændenes rækker og $ 2.788.468 til kvinderne.

Herresingle

Hovedturnering 

I hovedturneringen deltog 56 spillere, der var fordelt på:
 43 spillere, der havde kvalificeret sig i kraft af deres placering på ATP's verdensrangliste seks uger før turneringens start.
 4 spillere, der havde modtaget et wildcard (markeret med WC).
 7 spillere, der havde kvalificeret sig til hovedturneringen fra kvalifikationsturneringen (markeret med Q).
 2 lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 28 spillere, der spillede om de sidste 7 ledige pladser i hovedturneringen. ??? af de 28 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Damesingle

Hovedturnering 

I hovedturneringen deltog 56 spillere, der var fordelt på:
 42 spillere, der havde kvalificeret sig i kraft af deres placering på WTA's verdensrangliste fire uger før turneringens start.
 5 spillere, der havde modtaget et wildcard (markeret med WC).
 8 spillere, der havde kvalificeret sig til hovedturneringen fra kvalifikationsturneringen (markeret med Q).
 1 lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 32 spillere, der spillede om de sidste otte ledige pladser i hovedturneringen.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Herredouble 

Turneringen havde deltagelse af 28 par, der fordelte sig på:
 25 par, der havde kvalificeret sig i kraft af deres placering på ATP's verdensrangliste.
 3 par, der havde modtaget et wildcard (markeret med WC).

Resultater

Damedouble 

Turneringen havde deltagelse af 28 par, der fordelte sig på:
 25 par, der havde kvalificeret sig i kraft af deres placering på WTA's verdensrangliste.
 3 par, der havde modtaget et wildcard (markeret med WC).

Resultater

Eksterne henvisninger 
 Western & Southern Open 
 ATP Tour - Cincinnati Open 2023 
 WTA - Cincinnati Open 2023

Noter 

2023
WTA Tour 2023
ATP Tour 2023